एक बार फिर लेफ्ट के चुनावी अभियान से जुड़े सोमनाथ  
सोमनाथ चटर्जी रविवार को राज्य के आवास मंत्री गौतम देब के बुलावे पर एक चुनावी सभा में शामिल होंगे।
पूर्व लोकसभा स्पीकर सोमनाथ चटर्जी सीपीएम से निकाले जाने के तीन साल बाद एक बार पार्टी के लिए चुनाव प्रचार में जुट गए हैं। सोमनाथ चटर्जी रविवार को राज्य के आवास मंत्री गौतम देब के बुलावे पर एक चुनावी सभा में शामिल होंगे। उन्होंने लेफ्ट उम्मीदवारों के समर्थन में चार−पांच अपीलों पर भी हस्ताक्षर किए हैं। इससे पहले सीपीएम महासचिव प्रकाश करात ने कहा था कि सोमनाथ चटर्जी और अथर्शास्त्री अशोक मित्रा का लेफ्ट पार्टियों के लिए चुनाव प्रचार करने का स्वागत है।